Ерлан Сыдықов «Авторлық Prime-Time жастар телевидениесін» қалыптастыруды ұсынды
DATE: 16:58, 09 Қазан 2017 | GMT +5
TITLE: Ерлан Сыдықов «Авторлық Prime-Time жастар телевидениесін» қалыптастыруды ұсынды
URL: https://kaz.inform.kz/news/erlan-sydykov-avtorlyk-prime-time-zhastar-televideniesin-kalyptastyrudy-usyndy_a3073228/
META: DATE: 16:58, 09 Қазан 2017 | GMT +5
TOTAL WORDS: 131
AUTHOR(S):
TEXT: «Кез келген оқу орнының мақсаты - қоғаммен тығыз байланыста болу. Қоғам - біздің әрі тірегіміз, әрі тілегіміз. Бағалаушымыз да - қоғам, бағыттаушымыз да - қоғам. Сонымен бірге қоғам білім жүйесінің, әсіресе жоғары мектептің өркендеуіне аса мүдделі. Өйткені білім мен ғылым - қоғамнның бағдаршамы. Осы ретте университет пен қоғамның арасындағы алтын көпір - бұқаралық ақпарат құралдары», - деді университет басшысы. Сонымен қатар ол бір жыл ішінде университеттің бағыт-бағдарын, табыстарын қоғамға кеңінен жеткізген газет-журналдарға, телевидение-радиоға, интернет сайттары мен әлеуметтік желілерге шексіз рахметін айтты. «Әлеуметтік-мәдени өмірдің қайнауында тұрған университет Елорданы ғана емес, тұтас елді ғылым-білім, мәдениет тұрғысынан сусындатуға қабілетті екенін тағы да бір естеріңізге саламыз. Мен БАҚ-тағы әріптестерімізге, өзіміздегі мамандарға отандық телеарналардың бірінен «Авторлық Prime -Time жастар телевидениесін» қалыптастыруды ұсынамын. Ақыл қоссақ, күш біріктірсек, бұл ойдың жүзеге асатынына толық сенемін», - деді Ерлан Сыдықов
